PATVIRTINTA

 Prienų r. Jiezno gimnazijos

 direktoriaus 2018 m. vasario 20 d.

 įsakymu Nr. (1.3.)-V1-61

**PRIENŲ R. JIEZNO GIMNAZIJOS BENDRUOMENĖS**

**REKORDŲ REGISTRAVIMO TAISYKLĖS**

1. **REKORDŲ PASKIRTIS**
2. Prienų r. Jiezno gimnazijos bendruomenės rekordai skirti:
	1. Didinti bendruomenės narių tapatumo, pasitenkinimo mokykla jausmą bei bendruomeniškumą (vienas kito pažinimą ir pripažinimą);
	2. Užtikrinti bendruomenės nariams mokymosi visą gyvenimą galimybes bei mokymosi kultūros raišką bendruomenėje: padėti kiekvienam bendruomenės nariui siekti pažangos;
	3. Įkvėpti bendruomenės narius siekti geresnių rezultatų ir sudaryti sąlygas, tapus oficialiu Gimnazijos rekordininku, patirti pasitenkinimą.
3. **REKORDO SĄVOKA**
4. Rekordas – tai išmatuojamas pasiekimas (veiksmas, įvykis), objektas arba jų visuma, pranokstanti kitus tokio pat pobūdžio rezultatus. Rekordas nusako tiek gyvų, tiek ir negyvų objektų ar reiškinių šiuo metu žinomas maksimalias ar minimalias ribas ir yra matuojamas mato vienetais arba pasikartojimų skaičiumi.
5. Rekordu nepripažįstami dydžiai, kurie:

3.1. Neturi konkrečių matavimo vienetų, pvz., gražiausia mergina, baisiausias nuotykis ir pan.;

3.2. Reiškiantys jausmus, pvz., karščiausia meilė, stipriausias pavydas;

3.3. Neturi baigtinio atliekamo veiksmo rezultato jo nenutraukus, kuomet tas veiksmas vis dar tęsiamas, pvz., kelionė, kūryba ir pan.;

3.4. Apibūdinti žodžiais: pirmutinis, naujausias, žymiausias ir kiti be išskirtinumo skaitinės reikšmės (šie žodžiai gali būti pavartoti tik dėl vaizdingumo aprašant rekordą);

3.5. Apriboti ypatingų sąlygų, pvz., fizinio trūkumo, sutrikimo, negalios ir pan.;

3.6. Sąlyginai nesuskaičiuojami, pvz., namas iš daugiausia plytų, daugiausia ant medžio lapų, daugiausia vienodų puošybos elementų (smeigtukų, sagų) ir pan.;

3.7. Apibūdina sąmoningai sugadintus ar sunaikintus daiktus, pvz., išdaužyti langai, sugadinta technika, išpjautas miškas ir pan.;

3.8. Pavojingi žmogaus gyvybei ar sveikatai, įskaitant kūno žalojimą tatuiruotėmis, gausybe auskarų ir panašūs;

3.9. Pasiekti nesilaikant sanitarijos ir higienos reikalavimų arba jei rekordiniam maisto produktui realizuoti po to būtinas papildomas terminis paruošimas;

3.10. Pasiekti nesilaikant čia aprašytų bei kitų galiojančių taisyklių, pvz., žaidimo, sporto, eismo ir t.t.;

3.11. Rekordu nelaikomas pasiektas rezultatas įvairiose varžybose, konkursuose, olimpiadose.

1. **REKORDO REGISTRAVIMAS**
2. Prienų r. Jiezno gimnazijos rekordų registravimo taisyklės atitinka Lietuvos rekordų knygose keliamus reikalavimus.
3. Prienų r. Jiezno gimnazijos rekordų gali siekti bet kurie Gimnazijos bendruomenės nariai: ugdytiniai, jų tėvai (globėjai, rūpintojai), pedagogai ar kiti darbuotojai.
4. 2018 m. Gimnazijos bendruomenės nariai kviečiami registruotis siekti įvairių rekordų, skelbtų pedagogų metodinių grupių: viena metodinė grupė skelbia bent tris sritis, kuriose kviečiama fiksuoti rekordą, ir teikia tikslius rekordų aprašymus.
5. Vėlesniais metais bendruomenės nariai gali mėgti pagerinti jau užfiksuotus rekordus arba siūlyti fiksuoti naujus rekordus.
6. Siekiant pagerinti rekordą, jo siekimo sąlygos turi tiksliai atitikti esamo rekordo pasiekimo sąlygas.
7. Rekordus fiksuoja direktoriaus įsakymu patvirtinta nuolatinai veikianti vertintojų komisija.
8. Vertintojų komisijos funkcijos:

10.1. Dalyvauti rekordo fiksavime (parengti apie užfiksuotą rekordą protokolą);

10.2. Rinkti vaizdinę medžiagą ir pasiektą rekordą skelbti Gimnazijos rekordų knygoje, internetinėje erdvėje;

10.3. Organizuoti rekordininko apdovanojimą: įteikti simbolinę rekordininko taurę bei diplomą.

1. Rekordo fiksavimo eiga:
	1. Bendruomenės narys, kuris nori būti pripažintas kurios nors srities rekordininku, teikia užpildytą paraišką (1 priedą) į raštinę;
	2. Per vieną mėnesį nuo paraiškos pateikimo dienos vertintojų komisija apsvarsto siūlomo rekordo tinkamumą/netinkamumą pagal šių Taisyklių II skyriaus kriterijus ir apie tai informuoja paraiškos teikėją;
	3. Jei komisija priima sprendimą rekordą fiksuoti, vertinimo komisijos pirmininkas apie tai praneša paraiškos teikėjui bei Gimnazijos direktoriui;
	4. Gimnazijos direktorius, gavęs informaciją apie siūlomą fiksuoti rekordą, paskiria rekordo fiksavimo laiką (rekomenduojama rekordą fiksuoti ne vėliau kaip du mėnesiai po paraiškos pateikimo), vietą bei paskiria rekordo fiksavimo organizatorių(ius).
2. Per mokslo metus pagerinti Gimnazijos rekordai pakartotinai skelbiami Mokslo metų pradžios šventėje.

\_\_\_\_\_\_\_\_\_\_\_\_\_\_\_\_\_\_\_\_\_\_

 **Prienų r. Jiezno gimnazijos bendruomenės**

 **Rekordų registravimo taisyklių**

 **1 priedas**

**PARAIŠKA**

**I PARAIŠKOS DALIS**

|  |
| --- |
| **1. Paraiškos teikėjas**  |
|   |

|  |
| --- |
| **2. Rekordas (pavadinimas ir pobūdis: siūloma fiksuoti naują ar siekiama pagerinti esamą**   |
|  |

|  |
| --- |
| **3. Tikslus rekordo aprašymas** |
|  |

|  |
| --- |
| **4. Rekordo fiksavimui reikalingos priemonės**  |
|  |

...............................................................................

Paraiškos teikėjo vardas, pavardė, parašas

**II PARAIŠKOS DALIS**

|  |
| --- |
| **5. Rekordo tinkamumo vertinimas**  |
|  |

...............................................................................

Vertinimo komisijos pirmininko vardas, pavardė, parašas

**III PARAIŠKOS DALIS**

|  |
| --- |
| **6. Rekordui fiksuoti planuojamas laikas ir vieta**  |
|  |

|  |
| --- |
| **7. Rekordo fiksavimo organizatorius (iai)**  |
|  |

...............................................................................

Rekordo fiksavimo organizatoriaus vardas, pavardė, parašas

**Pastaba. I paraiškos dalį pildo paraiškos teikėjas, II – vertinimo komisijos pirmininkas, III – rekordo fiksavimo organizatorius (iai).**